
UMJESTO UVODA 



Obavijestio me je idzazetnamom (dozvolom) sejh Ebu 
Muhammed 'Isa b. Muhammed b. Adem es-Sunfuravi 
el-Maliki (1), a njega je obavijestio sejh Velid b. Idris el- 
Menisi es-Sulemi (2), a on prenosi od sejhova 
Muhammeda Abdur-Rezzaka ed-Dimeskija es-Salihija i 
Abdur-Rahmana el-Habesija i Ulejje el-Habesija (3), njih 
trojica od Ebu Nasra el-Hatiba (4), ovaj od Omera el- 
Amidija ed-Dijar Bekrija (5), a on od el-Murteda ez- 
Zebidija (6), ovaj od el-Mu'ammera Ahmeda Sabika ez- 
Za'belija (7), od Semsuddina el-Babilija (8), on od Ibn 
Erkemasa (9), a on od Hafiza Ibn Hadzera el-Askalanija 

(10) , on od el-Burhana Ibrahima b. Ahmeda et-Tenuhija 

(11) , od Ebul-Abbasa Ahmeda b. Ebi Taliba el-Hadzdzara 

(12) , od es-Siradza el-Husejna b. el-Mubareka ez- 
Zebidija (13), od Ebul-Vakta Abdul-Evvela el-Herevija 
(14), on od Ebul-Husejna ed-Davudija (15), on od Ebu 
Muhammeda es-Serahsija (16), a on od Ebu Abdullaha 
Muhammeda b. Jusufa el-Firabrija (17), a on od Imama 
Ebu Abdullaha Muhammeda b. Isma'lla el-BuharIja (18), 
rahimehullah. 



Imam el-Buhari, rahimehullah, kaze: Pricao nam je el- 
Humejdi Abdullah b. ez-Zubejr (19) koji kaze: Pricao nam 
je Sufijan (20) koji je rekao: Pricao nam je Jahja b. Se'id 
el-Ensari (21) a on kaze: Obavijestio me je Muhammad 
b. Ibrahim et-Tejml (21) da je cuo Alkamu b. Vekkasa el- 
Lejslja (22) kako kaze: Cuo sam Omera b. el-Hattaba 
(23), radijallahu anhu, kako je na minberu rekao: Cuo 
sam Allahovog Poslanika, sallallahu alejhi ve sellem, kako 
kaze: 

"Dolsta su djela prema namjerama I dolsta ce svaki 
covjek dobiti ono sto je naumio. Pa ko ucini hidzru radi 
Allaha I NJegova Poslanlka - njegova hidzra Je radI 
Allaha I NJegova poslanlka. A ko uclnl hidzru kako bl 
stekao nesto od dunjaluka. III radI zene kako bl se 
njome ozenio - njegova hidzra Je radI onoga zbog cega 
Ju Je uclnlo."^ 



^ Hadis su zabiljezili Buhari (1) i Muslim (5036) u svoja dva Sahiha, koja 
su dvije najvjerodostojnije i najpouzdanije knjige pod nebeskim 
svodom, nakon Allahove Plemenite knjige. 



U ime Allaha, Svemilosnog, Milostivog! 



Zahvala pripada Uzvisenom Allahu koji sve precizno 
stvara i odabire i koji je uzvisen od onoga sto Mu 
neznalice pripisuju. On, dzelle se'nuh, Svoje poslanice 
povjerio je najodabranijim od ljudi i svakome od njih 
naredio da po znanju pravedno sudi. 

Donosimo najpotpuniji salavat i selam na Allahovog 
Miljenika i Poslanika, koji je rekao: "...doista su ucenjaci 
nasljednici vjerovjesnika"^, na njegovu casnu porodicu i 
sve asliabe, bez izuzetka, i sve one koji koracaju svjetlom 
znanja i klone se tame neznanja do zadnjeg suncevog 
zaiaska. 

lako je Uzviseni Allah pocastio islamski ummet 
mnogim odiikama i odabrao ga nad svim ostalim 
narodima, nazalost u danasnjem vremenu ovaj ummet 
prolazi kroz tesko stanje koje karakterizira potlacenost, 
slabost, razjedinjenost, neizvrsavanje Allahovih naredbi i 
neklonjenje od zabrana, te ustrajno javno i tajno 
grijesenje vecine njegovih sljedbenika. 



Izvod hadisa vidi na str. 27. 



Povrh svega toga, ono sto ovo stanje cini jos tezim i 
opasnijim jeste pojava ljudi koji se lazno deklariraju kao 
ucenjaci i poznavaoci serijatskog znanja. Ovi 
kvaziucenjaci izjavljuju i tvrde, rijecima ill postupcima, da 
poznaju serijat i stoga su sebi dali za pravo da tumace 
vjeru, sto ni u kojem slucaju nije dozvoljeno izuzev onima 
koje je Uzviseni Allah pocastio cistim serijatskim 
znanjem, iz cistih izvora ove plemenite vjere. 

Naime, ovi kvaziucenjaci dali su sebi za pravo da, 
shodno svome razumijevanju i nahodenju, tumace 
vjerske propise, odnosno razna serijatsko-pravna pitanja 
u vjeri, na osnovu cega izricu brojne propise tvrdeci da su 
istinski borci na putu uzdizanja Istine. 

Dakle, u danasnjem drustvu na jednoj strani postoji 
velika skupina ljudi kojima je povjeren emanet 
prenosenja vjere, a koji toga nisu dostojni, jer kako da 
odgajaju druge kad i sami nisu odgojeni. Tako odvode 
ljude u razne zablude, a i sami u njima odavno plove. 
Preuzeli su velike emanete na svoja leda i neka znaju da 
ce za to odgovarati pred Uzvisenim Allahom, dzelle 
sanuhu, na Sudnjem danu, stoga neka pripreme 
adekvatne odgovore. 

Allah, dzelle se'nuh, rekao je: "Allah vam zapovijeda 
da odgovorne sluzbe onima koji su ih dostojni 
povjeravate i kada ljudima sudite da pravicno sudite. 



Uistinu je divan Allahov savjet! - A Allah doista sve cuje 
i vidi."^ 

Istovremeno, pored nametnutih "vjerskih autoriteta", 
na drugoj strani rasprostranjena je jedna veoma losa i 
opasna pojava, a to je pojava ljudi koji su umislili da 
istinski poznaju serijat i dali sebi za pravo da ga i tumace 
raznim nacinima, a njima samima je dobro jasno - a 
pogotovo onima koji ih poznaju - da takvi nisu dostojni i 
sposobni za tako veliku odgovornost. Ono sto dolijeva 
ulje na vatru jeste sto se takvi deklariraju kao istinski 
sljedbenici Kur'ana i sunneta, svoj pravac definiraju 
Pravim putem, a sve neistomisljenike nazivaju raznim 
pogrdnim nadimcima. 

Sve ovo dovelo je do zbunjenosti i nejasnoca medu 
istinskim tragaocima za Allahovim zadovoljstvom i 
Istinom. IVledutim, ova skupina ljudi, zeleci da uzvise 
Kur'an i sunnet, nije ni svjesna da svojim neznanjem 
ucestvuje u njihovom rusenju. 

U vezi s tim, neophodno je istaknuti da demo 
pustanjem ovakvih ljudi da - svjesno ili nesvjesno - ruse 
Allahovu vjeru posljedice snositi svi. Stoga je obaveza na 
vrijeme upozoriti na sve negativne pojave trazeci u tome 
Allahov, dzelle se'nuh, spas. 



^ Prijevod znacenja, En-Nisa, 58. 



OPASNOST GOVORA O VJERI BEZ ZNANJA 

Uzviseni Allah medu najvece 1 najopasnije grijehe 
svrstao je govor o Sebi, dzelle sanuhu, bez znanja: "Red: 
'Gospodar moj zabranjuje razvrat, i javni i potajni, i 
grijehe, i neopravdanu primjenu sile, i da Allahu 
smatrate ravnim one za koje On nikakav dokaz objavio 
nije, i da o Allahu govorite ono sto ne znate.'"" 

Imam Ibnul-Kajjim, rahimehullah, komentirajuci ovaj 
ajet, rekao je: "Sto se tice govora o Allahu bez znanja, to 
je najstrozije zabranjeno 1 najveci grijeh kod Allaha, 1 iz 
tog razloga, prilikom navodenja zabrana, spomenut je na 
cetvrtom mjestu. Izuzimanje iz ove zabrane nije 
dozvoljeno ni u kojem slucaju, nego zabranjenost ostaje 
na snazi u svakom stanju i situaciji. Zabrana govora o 
Allahu bez znanja nije kao zabrana strvine, krvi i 
svinjskog mesa, koji bivaju u odredenim situacijama 
dozvoljeni, jer se zabrane dijele na dvije vrste: 1.) 
zabrana samog djela u osnovi - i to nije dozvoljeno raditi 
ni u kojem slucaju, i 2.) trenutna zabrana - koja se 
mijenja od vremena do vremena. 

Uzviseni Allah, govoreci o zabranama u osnovi, kaze: 
"Red: 'Gospodar moj zabranjuje razvrat, i javni i 



* Prijevod znacenja, El-E'araf, 33. 



potajni...", zatim je presao na ono sto je veci grijeh od 
ovoga: "...i grijehe, i neopravdanu primjenu sile...", da 
bi zatim naveo ono sto je veci grijeh od ovoga: "...i da 
Allahu smatrate ravnim one za koje On nikakav dokaz 
objavio nije...", nakon cega je naveo ono sto je jos veci 
grijeh od ovoga: "...i da o Allahu govorite ono sto ne 
znate", tako da je ovo najstrozija od svih zabrana kod 
Allaha, a ujedno i najveci grijeh, jer za sobom povlaci 
iznosenje lazi na Uzvisenog Allaha, pripisivanje Allahu 
onoga sto Mu ne dolikuje, mijenjanje Njegove vjere, 
negiranje onoga sto je potvrdio i potvrdivanje onoga sto 
je negirao, smatranje ispravnim onoga sto je Allah ucinio 
neispravnim i smatranje neispravnim onoga sto je On 
ucinio ispravnim, iskazivanje mrznje i neprijateljstva 
prema onome koga On voli i prijateljevanje sa onima 
kojima je On iskazao neprijateljstvo, ljubav prema onima 
koje Allah mrzi i mrznja onih koje On voli, i da Mu se 
pripisuje ono sto Mu ne dolikuje, bez obzira bilo to 
vezano za Njegovo bice, svojstva, rijeci i djela. Ova 
zabrana je najpotvrdenija zabrana, najveci grijeh, to je 
osnova sirka i kufra, i na tome su sagradene novotarije i 
zablude. Osnova svake zabludijele novotarije u vjeri 
vraca se na govor o Allahu bez znanja."^ 

Allah, dzelle se'nuh, rekao je: "I ne govorite neistine 
jezicima svojim: 'Ovo je dopusteno, a ovo je 



^ Medaridzus-salikin, 1/372. 



zabranjeno', da biste tako o Allahu neistine iznosili. Oni 
koji o Allahu govore neistine - nece uspjeti."^ 

Uvazeni sejh Muhammed el-Emin es-Senkiti, 
rahimehullah, kaze: "Ispravni prethodnici (selefus-salih), 
Allah bio s njima zadovoljan, izbjegavali su rijeci 'ovo je 
halal' i 'ovo je haram' strahujuci od ovog ajeta."^ 

Biljezi Darimi od Imama El-E'amesa da je rekao: 
"Nisam cuo da je Ibrahim en-Nehai ikada rekao da je 
nesto halal ill haram, nego je imao obicaj da kaze 
'prezirali bi to' i 'smatrali su to pohvalnim.'"^ 

Allah, dzelle dzelaluh, kaze: "Na Sudnjem danu vidjet 
ces pocrnjela lica onih koji su o Allahu lazi govorili."^ 

Sejh Abdul-Kerim el-Hudajr, hafizehullah, kaze: 
"Najpreci koji ulaze pod znacenje ovog ajeta su oni koji 
daju odgovore o serijatskim pitanjima i govore o Allahu 
bez znanja."" 

Uzviseni je rekao: "Ne povodi se za onim sto ne znasi 
I sluh, i vid, i razum, za sve to ce se, zaista, 
odgovarati."^^ 



^ Prijevod znacenja, En-Nehl, 116. 

' Edvaul-bejan, 3/455. 

* Sunen Darimi, br. 184. 

' Prijevod znacenja, Ez-Zumer, 60. 

^° Serhu durusil-muhimme li ammetil-umme, str. 94. 

" Prijevod znacenja, El-lsra, 36. 



Poznati mufessir sejh Abdur-Rahman es-S'adi, 
rahimehullah, kaze: "Tj. ne slijedi ono o cemu nemas 
znanja, nego dobro utvrdi i provjeri ono sto govoris i 
radis."^^ 

Allah, Uzviseni, rekao je: "...i ne slijedite sejtanove 
stope, jer vam je on neprijatelj ocevidni! On vas 
navraca na grijeh i razvrat i na to da o Allahu govorite 
ono sto ne znate"^^ "Zar o Allahu da govorite ono sto ne 
znate?"" 

ISPRAVNE GENERAClJE IZBJEGAVALE SU NEUTEMEUENO 
GOVORITI O ALLAHOVOJ VJERI 

Ebu Bekr es-Siddik, radijallahu anhu, rekao je: "Koje 
ce me nebo prekriti 1 koja ce me zemija sakriti ako bez 
znanja kazem nesto o Allahovoj Knjizi!?"^^ 

Abdullah b. Mes'ud, radijallahu anhu, rekao je: 
"Doista je lud onaj koji odgovara na svako pitanje koje 
mu se postavi."" 



Tejsirul-Kehmir-Rahman, 2/920. 
Prijevod znacenja, El-Bekare, 168-169. 
Prijevod znacenja, El-E'araf, 28. 
Ibn Abdil-Berr, Dzami'u bejanil-ilmi vefadlihi, 2/41. 
' Isti izvor, 2/48. 



Abdur-Rahman b. Ebi Lejia, rahimehullah, rekao je: 
"Zatekao sam stotinu i dvadeset ashaba Allahovog 
Poslanika, sallallahu alejhi ve sellem, u mesdzidu, i niko 
od njih nije drzao predavanje niti je odgovarao na pitanja 
a da nije pozelio da ga je neko drugi zamijenio."" 

Huzejfe, radijellahu anhu, rekao je: "Fetve ne izdaje 
izuzev jedan od trojice: onaj koji poznaje derogirane i 
derogirajuce ajete u Kur'anu, vladar koji nema drugog 
izlaza i optereceni budala." Nakon sto je prenio ovu 
predaju, Ibn Sirin, rahimehullah, rekao je: "Sto se mene 
tice, ja nisam nijedan od prve dvojice, pa ne bih volio da 
budem trecl."^^. 

Abdul-Melik b. Ebi Sulejman rekao je: "Upitan je Se'id 
b. Dzubejr o necemu pa je rekao: 'Ne znam!', a zatim je 
rekao: 'Tesko se onome koji za ono sto ne zna kaze da 
zna!'"^^ 

Kasim b. Muhammed, rahimehullah, rekao je: "Tako 
mi Uzvisenog Allaha, draze mi je da mi jezik bude 
presjecen nego da govorim o onome o cemu nemam 
znanja."^° 



" Isti izvor, 2/273. 

Isti izvor, 2/278. 
" Isti izvor, 2/43. 

Isti izvor, 2/44. 



Abdur-Rahman b. Mehdi, rahimehullah, rekaoje: "Bili 
smo kod Imama Malika b. Enesa kada mu je dosao neki 
covjek i rekao mu: 'O Ebu Abdullah! Dosao sam ti iz 
mjesta udaljenog sest mjeseci putovanja. Moj narod 
zaduzio me je da ti postavim pitanje!' Malik je rekao: 
'Pitaj!' Nakon postavljenog pitanja, rekao je: 'Ne znam', 
pa je covjek ostao zaprepasten, kao da je dosao kod 
onoga koji sve poznaje. Zatim je upitao: 'Pa sta onda da 
kazem svome narodu kada se vratim?' Imam Malik mu 
odgovori: 'Reel im: Malikje rekao da ne zna!'"^^ 

GOVOR ISPRAVNIH GENERACIJA O ONOME KOJI PRICA O 
VJERI A NE POZNAJE RAZILAZENJA UCENJAKA 

Jahja b. Sellam, rahimehullah, rekao je: "Onome koji 
ne poznaje razilazenja islamskih ucenjaka nije 
preporuceno da odgovara na pitanja o vjeri, niti je 
onome koji ne poznaje misljenja islamskih ucenjaka 
dozvoljeno da govori: 'Ovo misljenje mi je draze!'"^^ 

Se'id b. Ebi Urube, rahimehullah, rekao je: "Ne 
smatrajte ucenjakom onoga ko ne poznaje razilazenja 
islamskih ucenjaka."" 



izvor, 2/45. 
izvor, 2/30. 
izvor, 2/27. 



Ata', rahimehullah, rekaoje: "Nikome nije dozvoljeno 
da odgovara na pitanja o vjeri sve dok ne bude poznavao 
razilazenja islamskih ucenjaka, jer ako ne bude 
poznavao, odbacit ce znanje ispravnije od onoga koje on 
zastupa."^"* 

Ejjub es-Sehtijani, rahimehullah, rekaoje: "Najsmjeliji 
u izdavanju fetvi su ljudi najmanjeg znanja o 
razilazenjima islamskih ucenjaka, a najsuzdrzljiviji u 
izdavanju fetvi su ljudi najznaniji o razilazenjima 
islamskih ucenjaka. "^^ 

FENOMEN KVAZIUCENJAKA 

Prethodne izreke ucenjaka eksplicitno ukazuju na 
opasnost govora o Allahu, dzelle sanuhu, i Njegovoj vjeri 
bez znanja, cime su danas iskusani mnogi muslimani. 
Nerijetka je pojava da imamo priliku slusati hutbe i 
predavanja, citati tekstove i odiomke, od odredenih 
govornika i autora koji su poznati po nedostatku 
serijatskog znanja, a mnogi od njih nikada u zivotu nisu 
vidjeli nijednog islamskog ucenjaka, a kamoli da su povili 
svoja koljena pred njima i stjecali znanje. 



" Isti izvor, 2/28. 
" Isti izvor, 2/28. 



Ovi kvaziucenjaci u svojim usmenim i pismenim 
izlaganjima citiraju kur'ansko-hadiske tekstove i misljenja 
i izjave islamskih ucenjaka i onda ih - bez jasnog i 
ispravnog razumijevanja - tumace shodno svojim 
porivima. 

Medu njima ima i onih koji su priuceni, odnosno 
mozda su naucili nesto malo od Allahove vjere i sreli 
nekog od islamskih ucenjaka, pa se stavljaju ili bivaju 
dizani na stepen velikih islamskih ucenjaka, od kojih su 
veoma daleko i u znanju i u ispravnom shvatanju 
stvarnosti u kojoj se nalaze. 

Stanje u kojem se trenutno nalazimo najbolje nam 
pojasnjavaju rijeci Allahovog Poslanika, sallallahu alejhi 
ve sellem: "Doista, Allah nece uzeti znanje od ljudi tako 
sto ce ga uzdignuti od njih, nego ce uzeti znanje 
uzimajuci ucene ljude, sve dok ne nestane ucenjaka. 
Tada ce ljudi za predvodnike uzeti neznalice koji ce biti 
pitani, pa ce odgovarati, bez znanja, i otici tako u 
zabludu odvodeci i druge sa sobom."^^ 

Razmislite, dragi brate i cijenjena sestro, malo o 
ovom plemenitom hadisu. On jasno ukazuje na cinjenicu 
da nevolje i nedace nikada ljudima nisu dolazile od 
strane njihove uleme. Nevolje nastupaju nakon smrti 
ucenjaka kada izdavanje fetvi preuzmu oni koji nisu 



Biljeze ga Buhari (100) i Muslim (2673) od Abdullaha b. Amra b. el- 
Asa, radijallahu anhuma. 



dorasli torn stepenu (makar se i pripisivali ucenicima, 
onima koji traze znanje i si.), kada predavanja pocnu 
drzati samoumisljene neznalice, vjerske clanke pisati 
novinari, hutbe drzati dobri govornici (makar bill i 
najvece neznalice), o vjeri polemizirati licemjeri ltd. 

Ennanet nikada nece pronevjeriti onaj koji je 
povjerljiv, ali kada se povjerenje ukaze nepovjerljivom, 
tada je za ocekivati da ce pronevjeriti povjereni emanet. 
Isto tako, nijedan istinski ucenjak nece u vjeru uvesti 
novotarije, ali kada govor o vjeri preuzme onaj ko nema 
znanja (dzahil), takav je i sam skrenuo sa Pravog puta i 
druge u zabludu odveo. 

Imam Malik b. Enes, rahimehullah, jednog je dana 
vidio svog uciteija, poznatog ucenjaka, imama Rebi'a er- 
Re'ja, rahimehullah, kako place zestokim placem. Kada 
ga je upitao: "Da te nije zadesila kakva nedaca?", rekao 
je: "Ne, nego je o vjeri upitan onaj koji nema znanja!"" 

Potvrdu za to nalazimo u rijecima Allahovog 
Poslanika, sallallahu alejhi ve sellem: "Kada se stvar 
povjeri onome kome ne pripada - tada ocekuj Sudnji 
dan."^^ 

Ebu Hurejre, radijallahu anhu, prenosi da je Allahov 
Vjerovjesnik, sallallahu alejhi ve sellem, rekao: "Prije 



" Et-Tartusi, El-havadisu vel-bida'u, str. 77. 
Biljezi ga Buhari (59) od Ebu Hurejre, radijallahu anhu. 



nastupa Sudnjeg dana predstoje godine obmana. U tim 
godinama lazov ce se smatrati iskrenim, iskreni ce se 
tjerati u laz, povjerljiv ce se smatrati izdajicom, 
povjerenje ce biti ukazano onome ko ce ga pronevjeriti, 
i tada ce progovoriti ruvejbide."'Kada su ga upitali: "A 
ko su ruvejbide, o Allahov Poslanice?", odgovorio je: "To 
je svaki covjek glupak, bezumnik, koji govori o onome 
sto se tice svih ljudi!"" 

POGUBNOST TRAZENJA ZNANJA KOD MALIH, MLADIH, 
NEISKUSNIH I NEODGOJENIH 

Ebu Umejje el-Dzumehi, radijallahu anhu, prenosi da 
je Allahov Poslanik, sallallahu alejhi ve sellem, rekao: "Od 
predznaka Sudnjeg dana je da se znanje trazi kod 
malih."^° 

Prenosi se od Omera b. El-Hattaba, radijallahu anhu, 
da je rekao: "Spoznao sam u cemu je propast za ljude: 
kada fikh (razumijevanje vjere) dode od strane malih, a 



Biljeze ga Ibn Madze (4036), Ahmed (7912), Hakim (8439) i drugi i 
hadis je dobar ill vjerodostojan - kao sto su smatrali Hakim, Zehebi, Ibn 
Hadzer, Albani i drugi - radi mnostva puteva i drugih predaja koje ga 
podupiru, iako u lancu prenosilaca postoje odredene slabosti, a Allah 
najboljezna. 

^° Biljeze ga Ibnul-Mubarek u Zuhdu (61) i Taberani u El-Kebiru (22/361) 
i hadis je dobar - radi drugih predaja koje ga podupiru - a Allah 
najbolje zna. (Vidjeti: Silsiletus-sahiha, 2/194). 



ne prihvati se od velikih. A ako dode od strane velikih, pa 
ih u tome slijede mali, onda su svi od upucenih."^^ 

Pod "malim" se misli na one koji nemaju znanja, ne 
gledajuci na njihove godine, jer medu ashabima 
Allahovog Poslanika, sallallahu alejhi ve sellem, bilo je 
mladica koji su bili ucenjaci - kao Ibn Abbas i Muaz b. 
Dzebel - na cije su se znanje oslanjali najvrijedniji ashabi 
poput Omera, radijallahu anhu.^^ 

Abdullah b. Mes'ud, radijallahu anhu, rekao je: "Ljudi 
ce neprestano biti u dobru sve dok znanje budu uzimali 
od velikih medu njima. AN kada ga pocnu uzimati od 
malih i najgorih - bit ce upropasteni."^^ 

Ako se tom njihovom neznanju pridoda i mladost, 
onda je to tama nad tamom i zabluda nad zabludom, da 
nas Allah, dzelle sanuhu, sacuva.^^ 

Veliki imam i hafiz hadisa Sufjan es-Sevri, 
rahimehullah, kada bi vidio obican narod (tj. one koji 
nisu dorasli znanju) kako zapisuju znanje i predaje, 
njegovo lice bi se promijenilo. El-Firjabi, jedan od 
njegovih ucenika, jednom prilikom ga je priupitao: "0 



Ibn Abdil-Berr, Dzami'u bejanil-ilmi vefadlih, 1/158. 
" Vidi: Isti izvor, 1/499-500. 
Et-Taberani, Mu'dzemul-kebir, 9/114. 

Vidi: Dzami'u bejanil-ilmi vefadlih, 1/499-500; El-Havadisu vel-bid'au, 
str. 80. 



Ebu Abdullah! Primijetio sam da ti je mnogo tesko kada 
vidis ovaj obicni narod kako zapisuje znanje?", na sto je 
Sufjan rekao: "Ovo znanje je bilo kod Arapa 1 kod 
najplemenitijih ljudi, pa kada ih napusti 1 prede kod ovih 
- tj. kod nekulturnih, neodgojenih, bezumnika, onih koji 
su na dnu - vjera ce se radi toga izmijeniti."^^ 

Imam Safija, rahimehullah, rekao je: "Onaj koji pocne 
poducavati prije vremena propustit ce (da stekne) 
mnogo znanja."^'' 

UZIMANJE ZNANJE SA IZVORA 

Zato, drag! brate 1 cijenjena sestro, znanje uzimajte sa 
njegovog izvora, od ucenjaka poznatih po iskrenim 
rijecima 1 ispravnim djelima, koji su preselili na uputi ill 
su u poznim godinama pa je njihovo znanje stalozeno i 
sigurno. 

Ako niste u stanju - a zasigurno vecina nas nije - da 
znanje uzimate iz poznatih izvora i kapitalnih djela 
ucenjaka kojima je ummet posvjedocio da su bill na uputi 
i znanju, onda, barem, nemojte dopustiti da propustite 
(usvojiti) znanje ucenjaka koji su slijedili uputu prvih i 
odabranih generacija u nasem vremenu, poput 



Et-Tartusi, El-Havadisu vel-bid'au, str. 80-81. 
Ibnul-Dzevzi, Sifetus-safve, 2/252. 



Muhammeda b. Ibrahima Alu-Sejha, Abdur-Rahmana es- 
Sa'dija, Hammada el-Ensarija, Muhammeda Emina es- 
Senkitija, Abdul-Aziza b. Baza, Ibn Usejmina, Albanija, 
Bekra Ebu Zejda, Ibn Dzibrina i dr., neka im se Uzviseni 
smiluje i nagradi ih Dzennetom." 

LAZNI UCENICI I UCENJACI 

Znajte da je vasa vjera nesto najdragocjenije sto 
posjedujete, pa nemojte dopustiti da vam o vjeri 
pametuju, propise tumace i fetve izdaju oni koji nisu 
tome dorasli. To su samoumisljene neznalice i falsifikati, 
pa ih se pripazite. Kao sto se istina lahko raspoznaje od 
zablude, isto tako je lahko raspoznati i neznalicu od 
ucenog, pa makar neznalica posjedovao titule, diplome, 
svjedocanstva isl. 

Nije ucenjak svako ko krene putem trazenja znanja, 
pa cak ni ucenik (talibul-ilm), jer se nijjeti (namjere) 
razlikuju. Neko je od njih iskren, a neko nije, neko je 
studirao na odredenom fakultetu radi diplome ili ugleda i 



" Spomenuti ucenjaci su istaknuti samo kao primjer i to ne znaci da 
zanemarujemo druge ucenjake koji su na pravom putu mimo njih, a 
ima ih mnogo, takoder ne znaci ni da ih smatramo nepogresivim i da je 
sve sto govore cista istina koja se mora prihvati. Cilj je da se ukaze i 
priblizi narodu njihov menhedz (put), koji je put istine i nacin 
razumijevanja vjere koji je bio zastupljen medu prvim i odabranim 
generacijama ovog ummeta. 



polozaja, a drugi radi znanja i kako bi se priblizio 
Uzvisenom Allahu, azze ve dzelle. 

Takoder, ne treba se ugledati na svakog za koga se 
kaze da je ucen, jer neko od njih je na Pravom putu a 
neko nije, neko se cvrsto drzi vjere i upute prvih i 
ispravnih generacija, dok drugi popustaju, prilagodavaju 
se, dodvoravaju itd. 

Ebu Hurejre, radijallahu anhu, prenosi od Allahovog 
Poslanika, sallallahu alejhi ve sellem, da je rekao: "Ko 
bude ucio znanje - sa kojim se trazi Allahovo, dzelle 
sanuhu, lice - ne uceci ga osim da bi stekao neku 
dunjalucku korist, nece osjetiti miris Dzenneta na 
Sudnjem danu."^^ 

Imam Ibn Hazm el-Endelusi, rahimehullah, rekao je: 
"Nema vece stete za znanje i njegove nosioce od onih 
koji su se medu njih uvukli a nisu od njili. Oni su 
neznalice, a misle da nesto znaju, i cine nered, a misle da 
popravljaju situaciju."^^ 

Jedan covjek je pohvalio imama El-E'amesa, 
rahimehullah, zadivljen mnostvom ucenika koji su 
prisustvovali njegovim predavanjima, na sto mu je El- 



Biljeze ga Ahmed (8457), Ebu Davud (3664), Ibn Madze (252) i hadis 
je vjerodostojan, kao sto kaze Hakim, rahimehullah, u El-Mustedreku 
(1/271). 

El-Ahlaku ves-sijer, str. 67. 



E'ames uzvratio: "Nemojte biti zadivljeni mnostvom, jer, 
trecina njih ce umrijeti prije nego sto postanu ucenjaci, 
druga trecina ce otici za vladarom, a od trece trecine 
malo ko ce se spasiti!""" 

Muhammed b. Suhnun, rahimehullah, kaze: "Jedan 
od ucenjaka imao je brata koji bi nocu odiazio kod kadije 
i emira da im nazove selam, pa mu je poslao pismo u 
kojem je napisao: a zatim: Onaj ko te vidi po danu, Taj 
te vidi i po noci, i ovo je zadnje pismo koje ces primiti od 
mene!'""^ 

IVInogi od onili koji studiraju ili su studirali serijatske 
znanosti su iskreni i zude za Allaliovim, azze ve dzelle, 
plemenitim licem, all je nedaca sto nemaju znanja, jer 
pravo znanje zahtljeva mnogo truda, napora I odrlcanja, 
dok je do same diplome lahko doci, naroclto u 
danasnjem vremenu kada su mnogi postall profesori, 
magistri, doktorl I si. pred monltorima i preko interneta, 
ne povljajuci svoja koljena pred ulemom i ne gubeci vid u 
izucavanju njlhovlh djela. 

Abdullah b. Mes'ud, radijallahu anhu, rekao je: "U 
kakvom stanju cete biti kada se medu ljudima 
rasprostrane i pojave novotarije pa na njihovim 
temeljima odraste omiadina i poznu starost dozive starci 



Ibn Abdil-Berr, Dzami'u bejanil-ilmi vefadlih, 1/520. 
" Isti izvor, 1/520. 

(cijim sebebom) islam prihvate nearapi. Tada ce covjek 
postupati po sunnetu, a bit ce mu receno da je to 
novotarija!" Njegovi ucenici upitase: "A kada ce se to 
desiti, o Ebu Abdur-Rahmane?" Odgovori: "Kada bude 
puno predvodnika, a malo povjerenika, kada bude puno 
karija (ucaca, ucenika...), ali malo fakiha (onih koji 
razumiju vjeru), kada se znanje bude ucilo, ali ne radi 
vjere, i kada se dunjaluk bude trazio sa djelima 
ahireta!"'' 

Prenosi se da je Ibn Abbas, radijallahu anhuma, 
rekao: "Da su oni koji nose znanje ukazali pocast svome 
znanju i prihvatili ga onako kako mu dolikuje, zavolio bi 
ih Uzviseni Allah i meleki i dobrociniteiji, a i ljudi bi ih 
uvazavali i postivali, ali oni su znanjem trazili dunjaluk, pa 
ih je Allah zamrzio, a ljudi omalovazili.""^ 

Es-Sa'bl, rahlmehullah, rekao je: "Nece nastupiti 
Sudnji dan sve dok se znanje ne bude smatralo 
neznanjem, a neznanje znanjem.""'' 



Predaju su zabiljezili Abdur-Rezzak (11/359), Darimi (185), Nu'ajm b. 
Hammad u £I-Fiten (69), El-Lalekai (123) i drugi s vjerodostojnim 
lancem prenosilaca. 

Ibn Abdil-Berr, Dzami'u bejanil-ilmi vefadlih, 1/529. 

Ibn Ebi Sejbe, El-Musannef, , 8/668. 

KAKO PREPOZNATI PRAVOG UCENIKA I UCENJAKA 



Pravi ucenjak i ucenik se - pored cvrstog i sigurnog 
znanja - prepoznaju po izgledu, govoru, hodanju i svim 
ostalim pokretima, a svjetio znanja i bogobojaznosti 
izbija iz njihovih lica: "... a onaj kome Allah ne da svjetio, 
nece svjetia ni imati""^ 

Abdullah b. Mes'ud, radijallahu anhu, rekao je: "Onaj 
ko uci Kur'an prepoznaje se: po neprospavanim nocima 
dok drugi spavaju, po danima provedenim u ucenju dok 
se drugi svakojako zabavljaju, po placu dok se drugi 
smiju, po poboznosti dok drugi lumpuju, po sutnji dok 
drugi o svemu i svacemu razglabaju, po skrusenosti dok 
se drugi prave vazni i po sjeti i tuzi dok se drugi vesele.""'' 

Hafiz Hatib el-Bagdadi, rahimehullah, opisujuci 
ucenjake od kojih treba uzimati znanje, kaze: "Nuzno je 
da onaj koji uci znanje odabere medu ucenjacima onog 
koji je poznat po pridrzavanju za vjeru, cije je stanje 
skriveno (tj. nisu poznati po javnim prijestupima) i koji 
drzi do sebe. Takoder, odabrat ce onog koji se okitio 
moralnim nacelima u trazenju znanja, onog koji je u 
praksu sproveo sabur, blagost, poniznost prema onima 



* Prijevod znacenja, En-Nur, 40. 
Ebu Ubejd Kasim b. Sellam, Fadailul-Kur'an, str. 113. 



koje poducava, njeznost prema onima koji traze znanje, 
rijec istine, savjet svim robovima i druge od pohvalnih 
osobina i uzvisenih vrlina.""^ 

Ibn Sirin, rahimehullah, rekao je: "Doista je ovo 
znanje vjera, pa gledajte od koga cete svoju vjeru 
uzeti.""^ 

VRIJEDNOSTZNANJA I UCENIH NAD 
NEZNANJEM I NEUKIM 

Uzviseni, dzelle sanuhu, odiikovao je ucene nad 
neznalicama, oni nisu i nikada ne mogu biti isti: "Red: 
'Zar su isti oni koji znaju i koji ne znaju? Samo oni koji 
pameti imaju pouku primaju!'""^ 

Islamskinn ucenjacima, da ih Allah sacuva, pripada 
veliko mjesto u islamu, a njihova bitnost 1 vrijednost je 
svima dobro poznata. 

Rekao je Uzviseni: "Pitajte ucene ako ne znate"^°, "A 
Allaha se doista boje od robova Njegovih - uceni."^^ 
"Allah svjedoci da nema drugog boga osim Njega - a i 



" El-Fekihu vel-mutefekkih, str. 586. 

Sahihu-Muslim, El-Mukaddime, 1/12. 

Prijevod znacenja, Ez-Zumer, 9. 
^° Prijevod znacenja, El-Enbija, 7 
" Prijevod znacenja, Fatir, 28. 



meleki i uceni..."", "Allah ce na visoke stepene 
uzdignuti one medu vama koji vjeruju i kojima je dato 
znanje"''^, "On je Milostivi pa upitaj o Njemu onoga koji 
zna."^^ i mnogi drugi ajeti u kojima se istice vrijednost 
znanja. 

Ebu Derda'a, radijallahu anhu, prenosi od Allahovog 
Poslanika, sallallahu alejhi ve sellem, da rekao: "Doista je 
prednost ucenjaka nad poboznjakom kao prednost 
punog mjeseca nad ostalim zvijezdama. I doista su 
ucenjaci nasljednici vjerovjesnika, a vjerovjesnici nisu 
ostavili u nasljedstvo ni dinare ni dirheme, nego su 
ostavlll znanje, pa ko uzme znanje, uzeo je veliki udio u 
nasljedstvu."^^ 



Prijevod znacenja, Alu Imran, 18. 
" Prijevod znacenja, El-Mudzadele, 11. 
" Prijevod znacenja, El-Furkan, 59. 

Biljeze ga Ahmed (21715), Ebu Davud (3643), Tirmizi (2682), Ibn 
Madze (223), Ibn Hibban (88) i drugi i hadis je hasen (dobar) ial<o u 
senedu ima odredene slabosti, ali su ga vjerodostojnim ocijenili Ibnul- 
Mulel<l<in i Hejsemi, a dobrim Hamza Kinani, Ibnul-Dzevzi, Zejie'i, Ibn 
Hadzer, Sehavi, Albani, Abdul-Muhsin Abbad i drugi. Vidi: Bedrul- 
munir', 7/587; Medzme'u-zevaid, 1/335; lllelul-mutenahije, 1/79; 
Tahridzu asar fi tefsir Zamahseri, 3/9; Fethul-Bari, 1/160; Mekasidul- 
hasene, br. 703; Sahihul-dzami'a, br. 6297 i Sezeratu fi talebil-ilmi we 
ehlihi, str. 10. 



Mu'avija b. Ebi Sufijan, radijallahu anhu, prenosi da je 
Allahov Poslanik, sallallahu alejhi ve sellem, rekao: "Onaj 
kome Allah hoce dobro poduci ga propisima vjere."^'' 

Osman b. Affan, radijallahu anhu, prenosi od 
Allahovog Vjerovjesnika, sallallahu alejhi ve sellem, da je 
rekao: "Najboiji medu vama je onaj koji nauci Kur'an a 
zatim druge poducava njemu."" 

Jedan od osnovnih temeija islamskog vjerovanja koje 
zastupa ehli-sunnet vel-dzemat i spasena skupina jeste 
postovanje i uvazavanje islamskih ucenjaka.^^ 

Sejh Abdur-Rahman es-Sa'di, rahimehullah, rekao je: 
"... i oni se priblizavaju Allahu uvazavanjem ucenjaka koji 
su na pravom putu."^^, tj. pripadnici ehlis-sunneta 
priblizavaju se Uzvisenom Allahu tako sto uvazavaju 
ucenjake i postuju njihovu svetost. 



Biljeze ga Buhari (71) i Muslim (1037). 
" Biljezi ga Buhari (5027). Poslanil<ove, sallallahu alejhi ve sellem, rijeci: 
"... onaj koji nauci Kur'an" ne odnose se prvenstveno na one koji 
memoriziraju Kur'an i druge poducavaju harfovima i si., nego na one 
koji nauce Kur'an napamet, nauce njegova znacenja i propise, a zatim 
druge poducavaju tome, u sto ulazi i izucavanje sunneta Allahovog 
Poslanika, sallallahu alejhi ve sellem, jer je nemoguce cjelokupno 
razumjeti Kur'an bez proucavanja sunneta, a Allah najbolje zna. Vidi; 
Tuhfetul-ahvezi, El-Mubarekfuri, 1/179. 

Vidi: Nasir el-Umer, Luhumul-ulemai mesmume, str. 15. 

El-Kavlus-sedid fi mekasidit-tevhid, str. 12. 



Ibn Abbas, radijallahu anhuma, kaze: "Onaj ko 
uznemiri ucenjaka, takav je doista uznemirio Allahovog 
Poslanika, sallallahu alejhi ve sellem, a onaj koji uznemiri 
Poslanika, sallallahu alejhi ve sellem, takav je doista 
uznemirio Allaha, azze ve dzelle."^° 

Imam El-Evzai, rahimehullah, rekao je: "Za nas su ljudi 
- islamski ucenjaci, a svi mimo njih nisu nista."" 

Imam Sufjan es-Sevri, rahimehullah, rekao je: "Kada 
bi fakih (ucenjak) bio na vrhu brda, on bi sam bio dzemat 
(spasena zajednica)."''^ 

Tavus b. Kejsan, rahimehullah, kaze: "Od sunneta je 
da uvazavas i postujes ucenjaka."^^ 

Jedan ucenjak bio je spomenut kod imama Ahmeda 
b. Hanbela, rahimehullah, dok je lezao, pa je ustao i 
rekao: "Ne dolikuje da se neko od dobrih ljudi spominje a 
ja se nalazim u ovakvom polozaju."^* 

Prenosi se od Ibn Abbasa, radijallahu anhuma, da je 
rekao: "Godinu dana sam pokusavao da upitam Omera 



* El-Hatib, El-Fekihu vel-mutefekkih, str. 112. 
" Luhumul-ulemai mesmume, str. 15. 

Ibn Abdil-Berr, Dzami'u bejanil-ilmi vefadlih, 1/380. 
^ Luhumul-ulemai mesmume, str. 44. 

b. el-Hattaba, radijallahu anhu, o jednom ajetu, all nisam 
mogao iz strahopostovanja prema njemu."^^ 

Pogledajte kako su ashabi Allahovog Poslanika, 
sallallahu alejhi ve sellem, uvazavali ucenjake medu 
njima. 

Spominje se da su imami Ebu Hanife i Safija, 
rahimehumallah, rekli: "Ako fekihi i ucenjaci nisu 
Allahove eviije na dunjaluku, onda Allah nema evlija."^^ 

Sufljan b. Ujejne 1 Ibn Ulejje, rahimehullah, kazu: 
"Ljudi najveceg stepena su on! koji su izmedu Allaha i 
njegovih stvorenja, tj. vjerovjesnici 1 ucenjaci."" 

Sehl b. Abdullah et-Testuri, rahimehullah, rekao je: 
"Onaj ko zeli da pogleda kako su izgledala sijela 
vjerovjesnika neka pogleda u sijela islamskih 
ucenjaka..."^^ 

Hasan el-Basri, rahimehullah, kaze: "Najbolje osobe 
koje je Sunce obasjalo su oni koji traze (izucavaju) hadis s 
ciljem Allahovog lica."^^ 



Biljeze ga Buhari (4913) i Muslim (1479). 
^ El-Hatib, El-Fekihu vel-mutefekkih, str. 117. 
" Isti izvor, str. 116. 

Isti izvor, str. 117. 

Ibn Abdil-Berr, Dzami'u bejanil-ilmi vefadlih, 1/213. Pod rijecima: "... 
s ciljem Allahovog Ilea" misli se na teznju za gledanjem u Allahovo 



Ibn Sihab ez-Zuhri, rahimehullah, rekao je: "Niko nije 
obozavao Allaha s dobrim djelom poput znanja."^° 

Sufijan es-Sevri, rahimehullah, rekao je: "Nema 
dobrog djela koje je bolje od trazenja znanja, ako se trazi 
s ispravnom namjerom."^^ Slicno je rekao 1 Bisr b. el- 
Harls, rahimehullah/^ 

Imam Safija, rahimehullah, kaze: "Ne postoji nakon 
izvrsavanja farzova djelo koje je bolje od trazenja 
znanja." Bi receno: "Pa cak ni dzihad na Allahovom 
putu?" Odgovori: "Cak ni dzihad na Allahovom putu!"" 

Imam Ahmed b. Hanbel, rahimehullah, rekao je: 
"Trazenje znanja je najbolje djelo all za onog ko je 
ispravne i iskrene namjere." Pa je bio upitan: "A kako da 
ucini svoju namjeru ispravnom?" Rece: "Neka naumi da 
bude ponizan prema ljudima i da od sebe otkloni 
neznanje." I rekao je: "Sa znanjem se nista ne moze 
porediti."'"' 



plemenito lice u Dzennetu, sto se smatra najvecom i 

najvelicanstvenijom nagradom na Ahiretu. 

™ Abdur-Rezzak, El-Musannef, br. 20479. 

" Darimi, Es-Sunen, br. 326. 

" El-Hatib, Serefu ashabil-hadis, br. 171. 

" Bejheki, El-Medhal, br. 372. 

" Ibn Muflih, El-Furu'u, 2/339. 



Prenosi se od Hasana el-Basrija, rahimehullah, da 
rekao: "Ne postoji nista, sto je Allah stvorio, da je 
uzvisenije kod Allaha 1 vece nagrade od izucavanja 
znanja, ni hadzdz, ni umra, ni dzihad, ni sadaka..."^^ 

Vjeru je obaveza uzimati od islamskih ucenjaka 1 od 
onih koji su dostigli veliki stepen u trazenju znanja, a ne 
od dzahila (neznalica), pogotovo ne od neznalica koji su 
sebi umislili da nesto poznaju, jer su takvi dvostruke 
neznalice 1 optereceni maloumnici. 

Omer b. Abdul-Aziz, rahimehullah, rekao je: "Ako si u 
mogucnosti budi alim (ucenjak), ako to nisi u 
mogucnosti, onda budi ucenik, a ako i to nisi u 
mogucnosti, onda ih barem ne mrzi (tj. ucenjake i 
ucenike)."'*' 

Hasan el-Basri, rahimehullah, kaze: "Porani kao (tj. 
budi) ucenjak, ill onaj koji trazi znanje, ill onaj koji slusa 
ucene, a niposto ne budi onaj cetvrti, jer ces tako 
propasti."^^ 

Ibn Abdil-Berr, rahimehullah, - pojasnjavajuci ko se 
smatra onim koji ce propasti - kaze: "To su oni koji 
iskazuju neprijateljstvo prema ucenjacima i oni koji ih 



Ibn Redzeb, Veresetul-enbija, str. 36. 
Ibn Abdil-Berr, Dzami'u bejanil-ilmi vefadlih, 1/154. 
" Isti izvor. 



mrze. Isto tako i oni koji ih ne vole, takvi su doista od 
onih koji ih mrze, ili su blizu takvih, u tome je propast, a 
Allah najbolje zna."^^ 



SAMOUMISUENE NEZNALICE SU VELIKO ISKUSENJE PO 
UMMET U NASEM VREMENU 

Pored raznih izazova i napada kojima su muslimani 
iskusani od strane nevjernika, musrika, ateista, licemjera 
i novotara, iskusani su ovim neznalicama koje govore o 
vjeri i u ime vjere, praveci tako pometnju u redovima 
onih koji vjeruju i rade dobra djela. 

Prenosi se da je voda pravovjernih Alija b. Ebi Talib, 
radijallahu anhu, rekao: "Tri vrste je ljudi: ucenjak 
odgajatelj, ucenik koji trazi znanje da bi se spasio, a ostali 
su divljaci, cobani, propalice, oni koji se povode za 
svakim galamdzijom i koji se njisu sa svakim 
povjetarcem."'^ 

Hafiz Hatib el-Bagdadi, rahimehullah, hvaleci ovaj 
govor kaze: "Ova predaja je svojim znacenjem od 
najboljih predaja i najplemenitijih izraza. Podjela koju je 
napravio voda pravovjernih Alija b. Ebi Talib, radijallahu 



Isti izvor, 1/159. 

™ Ibn Abdil-Berr, Dzami'u bejanil-ilmi vefadlih, 1/156; El-Hatib, El-Fekih 
vel-mutefekkih, 141. U lancu prenosilaca postoje odredene slabosti. 



anhu, je na najvecem stepenu istinitosti i na samom 
kraju uspjeha, jer ni jedan pametan i zdrav covjek ne 
izlazi iz ove tri kategorije, ill je ucenjak, ill je onaj koji uci i 
traga za znanjem, ili je nemaran prema znanju i onima 
koji ga nose, tj. nije ni ucenjak niti onaj koji trazi 
znanje."^" 

Prenosi se da je Omer b. Abdul-Aziz, rahimehullah, 
rekao; "Onaj ko bude radio bez znanja, vise ce napraviti 
stete nego koristi."^^ 

Imam Katade es-Sedusi, rahimehullah, rekao je: "Ko 
bude govorio prije vremena bit ce i osramocen prije 
vremena."^^ 

Kada je imam Sufjan es-Sevri, rahimehullah, bio 
upitan o onima koji pocnu da govore o vjeri prije nego se 
osposobe za to, rekao je: "Brod koji se pretrpa putnicima 
mora potonuti."*^ 

Gazali, rahimehullah, rekao je: "Kada bi usutio onaj 
ko ne zna, nestalo bi razilazenja."*" 



El-Hatib, El-Fekih vel-mutefekkih, 142. 
Ibn Abdil-Berr, Dzami'u bejanil-ilmi vefadlih, 1/147. 
El-Hatib, El-Dzami'u li ahlakir-mvi, 1/322. 
Er-Ramahurmuzi, EI-Muhaddisul-fasil, str. 560. 
Vidi: Bekr Ebu Zejd, Et-Te'alum, str. 3. 

Hafiz Ibn Hadzer, rahimehullah, rekao je: "Kada 
covjek govori o onome sto mu nije struka dode upravo 
sa ovim cudnim stavovima."^^ 

Abdullah b. el-Mu'tezz, rahimehullah, kaze: "Kao sto 
iz kamena ne rastu plodovi makar puno kise na njega 
palo, isto tako i maloumniku ne koristi mnogo izucavanja 
i citanja."^^ 

Ebu Sufijan el-Himjeri, rahimehullah, rekao je: "Edeb 
(moral, kulturu, bonton,...) neces naci osim kod dvije 
vrste ljudi: kod covjeka kojeg je sultan odgojio (tj. sila, 
motka, prut,...) i kod covjeka koji se odgojio izucavajuci 
fikh. Svi ljudi mimo njih su divljaci."^^ 

Sejh Bekr b. Abdullah Ebu Zejd, rahimehullah, rekao 
je: "Donosenje zabrana radi vjerskih koristi prece je od 
donosenja zabrana radi koristi imetaka i tijela. Obaveza 
je staviti zabranu i sprijeciti svakog gubitnika od 
njegovog djelovanja radi opce koristi zajednice. Onoga 
koji glumi da je ucenjak i ucenjaka koji je pokvaren, 
obaveza je sprijeciti da izdaju fetve radi vjerskih koristi. 
Onoga koji glumi da je doktor obaveza je sprijeciti radi 
zdravstvenih koristi zajednice. Onoga koji glumi da je 



Fethul-Bari, 3/584. 

El-Hatib, El-Fekihu vel-mutefekkih, str. 584. 

Ibn Abdil-Berr, Dzami'u bejanil-ilmi vefadlih, 1/156. 



inzinjer obaveza je sprijeciti radi koristi gradova i 
drzava."** 

Kako je divan primjer koji je ovdje naveo sejh, 
rahimehullah, jer doista necemo naci da se neko usudi 
govoriti o medicini i propisivati lijekove i terapije samim 
citanjem iz knjiga ili opcom naobrazbom, zato sto greske 
u tome povlace za sobom kazne na dunjaluku, ali kada je 
u pitanju govor o Allahovoj vjeri, svako sebi daje za pravo 
da je tumaci i komentira, bez prethodnog studiranja i 
detaljnog izucavanja vjere. 

Imam El-Evza'i, rahimehullah, kaze: "Neki covjek 
dosao je Ibn Mes'udu, radijallahu anhu, i rekao: 'O, Ebu 
Abdur-Rahmane! Koje djelo je najbolje?' Odgovori mu: 
'Znanje!' Zatim ga je opet upltao: 'Koje djelo je najbolje?' 
'Znanje!' - odgovori. Covjek uzviknu: 'Ja te pitam o 
najboljem djelu a tl meni govoris 'Znanje!" Ibn Mes'ud 
mu na to rece: 'Tesko tebi! Doista sa znanjem o Allahu 
koristit ce ti i malo i puno dobrih djela, dok sa neznanjem 
o Allahu nece ti koristiti ni malo ni puno dobrih djela. '"^^ 



Et-Te'alum, str. 7-8. 
El-Bejheki, El-Medhal, br. 314. 



Na kraju, dragi brate i cijenjena sestro, razmislite o 
veoma poucnim rijecima Halila b. Ahmeda, 
rahimehullah, koji je rekao: "Cetiri su vrste ljudi: covjek 
koji zna, i zna da zna - to je ucenjak i njega slijedite i 
pitajte; covjek koji ne zna, i zna da ne zna - to je 
neznalica pa ga poducite; covjek koji zna, a ne zna da zna 
- to je razuman covjek pa ga napomenite; i covjek koji ne 
zna, i ne zna da ne zna - to je budala pa ga se klonite."^° 

A u poznatoj poslovici se kaze: "Pametnom covjeku i 
isaret je dovoljan!" 

Allah, azze ve dzelle, najbolje zna. 



' Ibn Abdil-Berr, Dzami'u bejanil-ilmi vefadlih, 2/31. 



BESPLATAN PRIMJERAK 



